**TOČKA 2. DNEVNOG REDA**

**Donošenje Odluke o dugoročnom kreditnom zaduženju Općine Dubravica**

**REPUBLIKA HRVATSKA**

**ZAGREBAČKA ŽUPANIJA**

 **OPĆINA DUBRAVICA PRIJEDLOG**

 **Općinsko vijeće**

**KLASA:** 024-02/22-01/2

**URBROJ:** 238-40-02-22-

Dubravica, 07. ožujak 2022. godine

Temeljem članka 120. stavka 3. Zakona o proračunu („Narodne novine“ broj 144/21), članka 10. stavka 1. točke 5. Pravilnika o postupku zaduživanja te davanja jamstava i suglasnosti jedinica lokalne i područne (regionalne) samouprave („Narodne novine“ broj 55/09, 139/10) i članka 21. Statuta Općine Dubravica (Službeni glasnik Općine Dubravica br. 01/2021) Općinsko vijeće Općine Dubravica na svojoj 06. sjednici održanoj dana 07. ožujka 2022. godine donijelo je

**O D L U K U**

**o dugoročnom kreditnom zaduženju Općine Dubravica**

**Članak 1.**

Ovom Odlukom odobrava se dugoročno kreditno zaduženje Općine Dubravica za iznos glavnice od 2.000.000,00 kuna kod Hrvatske banke za obnovu i razvitak („HBOR“), OIB: 26702280390, Zagreb, Strossmayerov trg 9, sukladno Indikativnoj ponudi i Planu otplate banke, na rok otplate od 10 (deset) godina, uključujući poček od 1. (jednu) godinu, pod sljedećim uvjetima:

Iznos kredita: 2.000.000,00 kuna (dvamilijunakuna) s PDV-om

Projekt: „Rekonstrukcija Kumrovečke ceste izgradnjom nogostupa“

 „Izgradnja poslovne zgrade – ambulanta – Poduzetnički inkubator“

Kreditor: Hrvatska banka za obnovu i razvitak („HBOR“) – izravno kreditiranje putem programa kreditiranja Investicije javnog sektora

Namjena kredita: Građevinski radovi

Otplata kredita: 10 godina uključujući poček od 1. godine

Rok i način otplate

kredita: u 36 jednakih uzastopnih tromjesečnih rata koje dospijevaju zadnjeg dana u mjesecu (1. rata dospijeva 30.9.2024. godine)

Kamatna stopa: 1,1 % godišnje, fiksna u skladu s Programom kreditiranja (IV. skupina razvijenosti)

Zatezna kamata: u skladu s važećom Odlukom o kamatnim stopama HBOR-a, promjenjiva

Naknada za obradu

kredita: 0,2% jednokratno, prije prvog korištenja

Naknada za

rezervaciju sredstava: ne naplaćuje se

Prijevremena otplata

kredita: prijevremena otplata moguća je uz prethodnu pisanu obavijest HBOR-u te uključuje plaćanje naknade za prijevremeni povrat kredita

Naknada za

prijevremenu otplatu: 1% od svote prijevremeno otplaćene glavnice

Instrumenti osiguranja

kredita: standardni instrumenti osiguranja za ovu vrstu financiranja, uključujući, ali ne ograničavajući se na:

 - Mjenice Korisnika kredita;

 - Zadužnica Korisnika kredita

**Članak 2.**

Sredstva za otplatu kredita (glavnica, kamata te naknada za obradu kredita) osigurati će se u Proračunu Općine Dubravica.

**Članak 3.**

Ovlašćuje se općinski načelnik Općine Dubravica da zaključi Ugovor o zaduživanju iz članka 1. ove Odluke s Hrvatskom bankom za obnovu i razvitak, po dobivenoj suglasnosti Vlade Republike Hrvatske na zaduženje, sve sukladno odredbama Zakona o proračunu i Pravilnika o postupku zaduživanja te davanja jamstava i suglasnosti jedinica lokalne i područne (regionalne) samouprave.

**Članak 4.**

Ova Odluka stupa na snagu prvog dana od dana objave u Službenom glasniku Općine Dubravica.

 Općinsko vijeće Općine Dubravica

 Predsjednik Ivica Stiperski

**TOČKA 3. DNEVNOG REDA**

**Donošenje Odluke o izmjeni i dopuni Odluke o izvršavanju Proračuna Općine Dubravica za 2022. godinu**

**REPUBLIKA HRVATSKA**

**ZAGREBAČKA ŽUPANIJA**

 **OPĆINA DUBRAVICA PRIJEDLOG**

 **Općinsko vijeće**

**KLASA:** 024-02/22-01/2

**URBROJ:** 238-40-02-22-

Dubravica, 07. ožujka 2022. godine

Na temelju čl. 18. st. 1. Zakona o proračunu (»Narodne novine« br. 144/21) i članka 21. Statuta Općine Dubravica („Službeni glasnik Općine Dubravica“ br. 01/2021) Općinsko vijeće Općine Dubravica na svojoj 06. sjednici održanoj dana 07. ožujka 2022. godine donosi

**ODLUKU O IZMJENI I DOPUNI**

**Odluke o izvršavanju Proračuna Općine Dubravica za 2022. godinu**

**Članak 1.**

 U Odluci o izvršavanju Proračuna Općine Dubravica za 2022. godinu („Službeni glasnik Općine Dubravica“ broj 07/2021) iza članka 6. dodaje se novi članak 7. koji glasi:

*„U proračunu za 2022. godinu planira se kreditno zaduživanje Općine Dubravica u iznosu od 2.000.000,00 kuna i očekivani iznos ukupnog dugovanja na kraju 2022. godine bi ukupno iznosio 2.348.526,25 kuna.“*

**Članak 2.**

 U Odluci o izvršavanju Proračuna Općine Dubravica za 2022. godinu („Službeni glasnik Općine Dubravica“ broj 07/2021) dosadašnji članci 7., 8., 9., 10., 11., 12., 13. i 14. *postaju članci 8., 9., 10., 11., 12., 13., 14. i 15.*

**Članak 3.**

 Ova Odluka stupa na snagu prvog dana od dana objave u Službenom glasniku Općine Dubravica.

 OPĆINSKO VIJEĆE OPĆINE DUBRAVICA

Predsjednik Ivica Stiperski

**TOČKA 4. DNEVNOG REDA**

**Donošenje Odluke o davanju pozitivnog mišljenja na Nacrt Komunikacijske strategije i komunikacijskog akcijskog plana Strategije razvoja Urbane aglomeracije Zagreb za razdoblje do 2027.**

**REPUBLIKA HRVATSKA**

**ZAGREBAČKA ŽUPANIJA**

 **OPĆINA DUBRAVICA PRIJEDLOG**

 **Općinsko vijeće**

**KLASA:** 024-02/22-01/2

**URBROJ:** 238-40-02-22-

Dubravica, 07. ožujka 2022. godine

 Sukladno Smjernicama za uspostavu urbanih područja i izradu strategija razvoja urbanih područja za financijsko razdoblje 2021. – 2027., Verzija 2.0. koje je, temeljem članka 15. stavka 6. Zakona o regionalnom razvoju Republike Hrvatske („Narodne novine“ broj 147/14, 123/17 i 118/18), donijela ministrica regionalnoga razvoja i fondova Europske unije (Odluka o donošenju, KLASA: 910-08/21-07/1, URBROJ: 538-06-3-1/2080-21-7 od 12. srpnja 2021.) te temeljem članka 15. stavka 5. Zakona o regionalnom razvoju Republike Hrvatske („Narodne novine“ broj 147/14, 123/17, 118/18) i članka 21. Statuta Općine Dubravica (Službeni glasnik Općine Dubravica br. 01/2021) Općinsko vijeće Općine Dubravica na svojoj 06. sjednici održanoj dana 07. ožujka 2022. godine donijelo je

**O D L U K U**

**o davanju pozitivnog mišljenja na**

**Nacrt Komunikacijske strategije i komunikacijskog akcijskog plana**

**Strategije razvoja Urbane aglomeracije Zagreb za razdoblje do 2027.**

**Članak 1.**

Općinsko vijeće Općine Dubravica razmotrilo je dostavljen Nacrt Komunikacijske strategije i komunikacijskog akcijskog plana Strategije razvoja Urbane aglomeracije Zagreb za razdoblje do 2027., izrađenog sukladno Smjernicama za uspostavu urbanih područja i izradu strategija razvoja urbanih područja za financijsko razdoblje 2021.-2027. te čl. 15. st. 6. Zakona o regionalnom razvoju Republike Hrvatske (NN 147/14, 123/17, 118/18), nositelja izrade Grad Zagreb, Gradski ured za gospodarstvo, ekološku održivost i strategijsko planiranje.

**Članak 2.**

Na Nacrt Komunikacijske strategije i komunikacijskog akcijskog plana Strategije razvoja Urbane aglomeracije Zagreb za razdoblje do 2027. iz čl. 1. ove Odluke, Općinsko vijeće Općine Dubravica izdaje **pozitivno mišljenje**.

**Članak 3.**

Ova Odluka stupa na snagu prvog dana od dana objave u Službenom glasniku Općine Dubravica.

 Općinsko vijeće Općine Dubravica

 Predsjednik Ivica Stiperski

**TOČKA 5. DNEVNOG REDA**

**Donošenje Odluke o primanju na znanje izvješća načelnika o namjenski utrošenim sredstvima donacije za uređenje sanitarnog čvor**

**a u Župnom dvoru i za obnovu crkve Sv. Ane u Rozgi**

**REPUBLIKA HRVATSKA**

**ZAGREBAČKA ŽUPANIJA**

 **OPĆINA DUBRAVICA PRIJEDLOG**

 **Općinsko vijeće**

**KLASA:** 024-02/22-01/2

**URBROJ:** 238-40-02-22-

Dubravica, 07. ožujak 2022. godine

Temeljem članka 35. Zakona o lokalnoj i područnoj (regionalnoj) samoupravi (Narodne novine [33/01](http://www.zakon.hr/cms.htm?id=260), [60/01](http://www.zakon.hr/cms.htm?id=261),[129/05](http://www.zakon.hr/cms.htm?id=262), [109/07](http://www.zakon.hr/cms.htm?id=263), [125/08](http://www.zakon.hr/cms.htm?id=264), [36/09](http://www.zakon.hr/cms.htm?id=265),[36/09](http://www.zakon.hr/cms.htm?id=266), [150/11](http://www.zakon.hr/cms.htm?id=267), [144/12](http://www.zakon.hr/cms.htm?id=268), [19/13](http://www.zakon.hr/cms.htm?id=285), [137/15](http://www.zakon.hr/cms.htm?id=15727), [123/17](https://www.zakon.hr/cms.htm?id=26157), 98/19, 144/20), članka 21. Statuta Općine Dubravica (Službeni glasnik Općine Dubravica br. 01/2021) i članka 6. Odluke o utvrđivanju kriterija raspodjele sredstava donacija i prihvatljivih troškova koji se mogu financirati iz sredstava donacija – UREĐENJE SANITARNOG ČVORA U ŽUPNOM DVORU I OBNOVA CRKVE SV. ANE U ROZGI (Službeni glasnik Općine Dubravica br. 01/2021) Općinsko vijeće Općine Dubravica na svojoj 06. sjednici održanoj dana 07. ožujka 2022. godine donijelo je

**O D L U K U**

**o primanju na znanje izvješća načelnika**

**o namjenski utrošenim sredstvima donacije**

**za uređenje sanitarnog čvora u Župnom dvoru i za obnovu crkve Sv. Ane u Rozgi**

**Članak 1.**

Ovom Odlukom prima se na znanje te usvaja izvješće općinskog načelnika Općine Dubravica o namjenski utrošenim sredstvima donacije za uređenje sanitarnog čvora u Župnom dvoru i za obnovu crkve Sv. Ane u Rozgi, donacije koje su zaprimane putem posebnog računa za posebne namjene Općine Dubravica, iste namijenjene za obnovu crkve Sv. Ane u Rozgi, stradale u potresima u 2020. godini, nekretnina u vlasništvu Crkve Sv. Ane Rozga, upisane u ZK uložak: 103, na k.č.br. 545 k.o. Dubravica, i za uređenje sanitarnog čvora za vjernike u Župnom dvoru, nekretnina u vlasništvu Nadarbine župe Sv. Ane na Rozgi, upisane u ZK uložak: 40, na k.č.br. 542 k.o. Dubravica.

**Članak 2.**

Sredstava prikupljenih donacija iz čl. 1. ove Odluke koristile su se za sljedeću namjenu:

* uređenje sanitarnog čvora u Župnom dvoru
* obnova crkve Sv. Ane u Rozgi stradale uslijed potresa u 2020. godini,

a sve sukladno kriterijima raspodjele sredstava donacija i prihvatljivih troškova definiranih Odlukom o utvrđivanju kriterija raspodjele sredstava donacija i prihvatljivih troškova koji se mogu financirati iz sredstava donacija – UREĐENJE SANITARNOG ČVORA U ŽUPNOM DVORU I OBNOVA CRKVE SV. ANE U ROZGI (Službeni glasnik Općine Dubravica br. 01/2021).

**Članak 3.**

Izvješće općinskog načelnika sastavni je dio ove Odluke te će se zajedno sa ovom Odlukom objaviti na mrežnoj stranici Općine Dubravica, [www.dubravica.hr](http://www.dubravica.hr) i u Službenom glasniku Općine Dubravica.

**Članak 4.**

Ova Odluka stupa na snagu prvog dana od dana objave u Službenom glasniku Općine Dubravica.

OPĆINSKO VIJEĆE OPĆINE DUBRAVICA

Predsjednik Ivica Stiperski

**TOČKA 6. DNEVNOG REDA**

**Donošenje Zaključka o primanju na znanje Izvješća o radu davatelja javne usluge – gospodarenje otpadom za 2021. godinu**

**REPUBLIKA HRVATSKA**

**ZAGREBAČKA ŽUPANIJA**

 **OPĆINA DUBRAVICA PRIJEDLOG**

 **Općinsko vijeće**

**KLASA:** 024-02/22-01/2

**URBROJ:** 238-40-02-22-

Dubravica, 07. ožujak 2022. godine

Temeljem članka 69. stavka 4. Zakona o gospodarenju otpadom (Narodne novine 84/21) i članka 21. Statuta Općine Dubravica (Službeni glasnik Općine Dubravica br. 01/2021) Općinsko vijeće Općine Dubravica na svojoj 06. sjednici održanoj dana 07. ožujka 2022. godine donijelo je

**ZAKLJUČAK**

**o primanju na znanje**

**Izvješća o radu davatelja javne usluge – gospodarenje otpadom za 2021. godinu**

**Članak 1.**

Ovim Zaključkom prima se na znanje Izvješće o radu davatelja javne usluge – gospodarenje otpadom za 2021. godinu, izrađeno i dostavljeno od davatelja javne usluge sakupljanja komunalnog otpada na području Općine Dubravica, Zaprešić d.o.o., Zelengaj 15, Zaprešić, koje je sastavni dio ovog Zaključka, a sve sukladno članku 69. stavku 4. Zakona o gospodarenju otpadom (Narodne novine 84/21).

**Članak 2.**

Ovaj Zaključak stupa na snagu prvog dana od dana objave u Službenom glasniku Općine Dubravica.

OPĆINSKO VIJEĆE OPĆINE DUBRAVICA

Predsjednik Ivica Stiperski